IRPC บวก 2.38% เล็งกำไรปีนี้ทะลุหมื่นล้าน 6 โบรกฯแนะซื้อเป้าสูง 6.50 บ.
IRPC บวก 2.38% เล็งกำไรปีนี้ทะลุหมื่นล้าน 6 โบรกฯแนะซื้อเป้าสูง 6.50 บ. ณ เวลา 10.27 น.อยู่ที่ 4.30 บาท บวก 0.10 บาท หรือ 2.38% มูลค่าการซื้อขาย 103 ล้านบาท
5 ส.ค. 2558

ผู้สื่อข่าวรายงานว่า ราคาหุ้น บริษัท ไออาร์พีซี  จำกัด (มหาชน) หรือ IRPC ณ เวลา 10.27 น.อยู่ที่ 4.30 บาท บวก  0.10 บาท หรือ 2.38% มูลค่าการซื้อขาย 103 ล้านบาท ขณะที่ดัชนีหุ้นไทยโดยรวมบวก 0.57%

บล.ยูโอบี เคย์เฮียน แนะซื้อราคาพื้นฐาน 6.50 บาท โดยบริษัทรายงานผลประกอบการไตรมาสที่ 2/58 ที่ 4,236 ล้านบาท เป็นจุดสูงสุดใหม่ โดยสูงกว่าที่ตลาดคาดไว้ 8% ที่ 3,900 ล้านบาท แต่เป็นไปตามที่เราคาดไว้ที่ 4,100 ล้านบาท จาก crude run ที่สูงขึ้น, ค่าการกลั่น, กำไรจากสต็อกน้ำมันและกำไรจากประกันภัย เราเชื่อว่า IRPC มีแนวโน้มจะบรรลุคาดการณ์กำไรสุทธิในปี 2558 ที่ 10,400 ล้านบาท ได้ ด้วยราคาพื้นฐานที่ 6.50 บาท 
บล.ทรีนีตี้ แนะนำ “ซื้อ” ราคาเป้าหมาย 5.42 บาท/หุ้น ด้วยปัจจัยหนุนดังนี้ (1) แนวโน้มธุรกิจปิโตรเคมีครึ่งปีหลังยังสดใส แม้ถูกกดดันจากค่าการกลั่นอ่อนแอ ที่อ่อนตัว 4-5 เหรียญฯต่อบาร์เรล QTD (2) โครงการ UHV ซึ่งคาดว่าจะช่วยเพิ่มกำไรปี 59 ได้ ราว 4 พันล้านบาท โดยเป็นการเพิ่มมูลค่าน้ำมันเตา ให้เป็นปิโตรเคมีภัณฑ์ที่มีมูลค่าสูง คาดว่าจะเริ่มทยอยรับรู้รายได้ตั้งแต่ไตรมาส 4/58 เป็นต้นไป (3) คาดหวังเงินปันผลปีนี้ ไว้ที่ 0.25-0.27 บาทต่อหุ้น คิดเป็น dividend yield กว่า 6%
บล.ไอร่า แนะนำ “ซื้อ” ราคาเป้าหมาย 5.60 บาท/หุ้น คาดแนวโน้มผลการดำเนินงานของ IRPC ในช่วง 3Q/58 คาดว่าจะอ่อนตัวลง จากค่าการกลั่นช่วงไตรมาส 3/58 ที่ลดลงตามผลของฤดูกาลและการเปิดดำเนินงานของโรงกลั่นใหม่ อย่างไรก็ตามคาดว่าค่าการกลั่นจะเพิ่มขึ้นอีกครั้งในช่วงไตรมาส 4/58 จากการเข้าสู่ช่วงฤดูหนาวและฤดูท่องเที่ยว ประกอบกับผลการดำเนินงานจะฟื้นตัวอย่างโดดเด่นอีกครั้งหลังจากโครงการปรับปรุงโรงกลั่น (UHV) ซึ่งคาดว่าจะเริ่มทดสอบการผลิตได้ในช่วงเดือน ก.ย. ’58 และจะเริ่มผลิตได้ในช่วงเดือน ธ.ค. ’58 และคาดจะช่วยเพิ่มกำไรให้กับ IRPC ได้อีกประมาณ 2,000-2,500 ล้านบาทต่อปีในปี ’59 
บล.แอพเพิล เวลธ์ แนะนำ “BUY” ราคาเป้าหมาย 5.30 บาท/หุ้น จากภาพรวมผลประกอบการที่จะกลับมา Turnaround ในปีนี้ อีกทั้งยังมีปัจจัยบวกรออยู่จากโครงการ UHV เป็นโครงการเพิ่มมูลค่าน้ำมันเตาจะเริ่มเดินเครื่องช่วงสิ้นปี ซึ่งคาดว่าช่วยยกระดับฐานกำไรจากการดำเนินงานให้ดีขึ้นมากตั้งแต่ปีหน้าเป็นต้นไป    
บล.เออีซี  แนะนำซื้อ IRPC Consensus [email protected] คาดปี 58 พลิกมีกำไรปกติ 7 พันลบ.และโตต่ออีก 27%YoY ในปี 59 หลังช่วง 4Q58 จะเริ่มเดินเครื่องโครงการสุดท้ายของโปรเจคฟินิคซึ่งจะช่วยลดต้นทุนการผลิต + ปัจจุบันมี Upside 24%
บล.เคทีบี(ประเทศไทย) แนะนำ “ซื้อ” ราคาเป้าหมาย 4.70 บาท/หุ้น มองค่าการกลั่นอาจจะเริ่มฟื้นตัวขึ้นได้ใน ไตรมาส 4/58 จากการเข้าสู่ high season ของน้ำมันดีเซล ขณะที่หากราคาน้ำมันดิบไม่ปรับตัวลงอีกเพิ่มเติมจะช่วยพยุงให้ผลประกอบการในช่วงครึ่งปีหลังไม่แย่ไปทั้งหมดและจะทำให้ผลประกอบการทั้งปีของ IRPC ฟื้นตัวแข็งแกร่งจากปีก่อนหน้าได้ คาดกำไรสุทธิปี 58 อยู่ที่ 7,387 ล้านบาท โดยมีปัจจัยหลักจากกำไรสุทธิที่แข็งแกร่งในช่วงครึ่งแรกปี 58 และการเริ่มโครงการ UHV ซึ่งช่วยเพิ่มประสิทธิภาพการกลั่นใน ไตรมาส 4/58